Anmodning om præjudiciel afgørelse indgivet af Naczelny Sąd Administracyjny (Polen) den 23. november 2023 – JC-T og MT mod Wojewodzie Mazowieckiemu
(Sag C-713/23, Wojewoda Mazowiecki)
Processprog: polsk
Den forelæggende ret
Naczelny Sąd Administracyjny
Parter i hovedsagen
Sagsøgere og kassationsappellanter: JC-T og MT
Sagsøgt og kassationsindstævnte: Wojewodzie Mazowieckiemu
Præjudicielt spørgsmål
Skal artikel 20, stk. 2, litra a), og artikel 21, stk. 1, TEUF sammenholdt med artikel 7 og artikel 21, stk. 1, i Den Europæiske Unions charter om grundlæggende rettigheder samt artikel 2, stk. 2, i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF 1, fortolkes således, at disse bestemmelser er til hinder for, at de kompetente myndigheder i en medlemsstat, hvor en unionsborger, der har indgået ægteskab med en anden unionsborger (to personer af samme køn) i en medlemsstat i overensstemmelse med lovgivningen i dette land, kan afslå at anerkende og indføre denne vielsesattest ved transskribering i det nationale civilstandsregister, og derved forhindre disse personer i at opholde sig i denne stat med den pågældende civilstand og med samme efternavn, alene fordi loven i værtsmedlemslandet ikke giver mulighed for ægteskab mellem to personer af samme køn?
____________
1     EUT 2004, L 158, s. 77.